
Ministru kabineta rīkojums Nr. 434
Rīgā 2026. gada 27. jūlijā (prot. Nr. 39 16. §)
Par valsts kustamās mantas nodošanu bez atlīdzības Ukrainai
· 1. Saskaņā ar Publiskas personas mantas atsavināšanas likuma 43.1 panta pirmo daļu atļaut Iekšlietu ministrijai (Iekšējās drošības birojam) nodot Ukrainai (Ukrainas Aizsardzības ministrijas S. P. Koroļova Žitomiras militārajam institūtam) bez atlīdzības šādu valsts kustamo mantu (kopējā bilances vērtība 00,00 euro):
· 1.1. 39 TEMPEST datorus;
· 1.2. 40 TEMPEST monitorus.
· 2. Iekšējās drošības birojam atbilstoši Ministru kabineta 2006. gada 25. jūlija noteikumu Nr. 618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā" 4. punktam noformēt un parakstīt nodošanas un pieņemšanas aktu par šā rīkojuma 1. punktā minētās valsts kustamās mantas nodošanu bez atlīdzības Ukrainai (Ukrainas Aizsardzības ministrijas S. P. Koroļova Žitomiras militārajam institūtam), neslēdzot rakstveida līgumu. Iekšējās drošības biroja priekšniekam apstiprināt parakstīto nodošanas un pieņemšanas aktu.
· 3. Iekšējās drošības birojam nodrošināt šā rīkojuma 1. punktā minētās valsts kustamās mantas nodošanu Ukrainai (Ukrainas Aizsardzības ministrijas S. P. Koroļova Žitomiras militārajam institūtam).

